|  |  |  |  |  |  |
| --- | --- | --- | --- | --- | --- |
| **POL08 ΠΟΛΙΤΙΚΗ ΥΠΟΒΟΛΗΣ ΑΝΑΦΟΡΩΝ ΔΩΡΟΔΟΚΙΑΣ** | | | | | |
|  | | | | |
| Κωδικός: | POL08 |  | Σύνταξη: | Υπεύθυνος Διαχείρισης Ποιότητας |
| Έκδοση : | 3η/ 15.09.2025 |  | Έγκριση: | Δ.Σ |

|  |  |  |
| --- | --- | --- |
| **ΣΥΝΤΑΞΗ**  **(ΟΝΟΜΑ-ΤΙΤΛΟΣ-ΥΠΟΓΡΑΦΗ)** |  | **ΕΓΚΡΙΣΗ**  **(ΟΝΟΜΑ-ΤΙΤΛΟΣ-ΥΠΟΓΡΑΦΗ)** |
| **ΝΑΓΙΑ ΜΕΤΑΛΛΙΝΟΥ**  Υ.Δ.Π |  | **ΕΙΡΗΝΗ ΚΟΥΜΠΟΥΡΗ**  Δ.Σ. |

|  |  |  |  |
| --- | --- | --- | --- |
| **ΛΙΣΤΑ ΤΡΟΠΟΠΟΙΗΣΕΩΝ** | | | |
| Αναθεωρημένη έκδοση | Ημερομηνία | Περιγραφή αλλαγής | Έγκριση από |
| 3.0 | 15.09.2025 | Αρχική Έκδοση |  |
|  |  |  |  |

**ΠΙΝΑΚΑΣ ΠΑΡΑΛΗΠΤΩΝ**

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΘΕΣΗ** |
| **1** | **ΕΙΡΗΝΗ ΚΟΥΜΠΟΥΡΗ** | **Δ.Σ.** |
| **2** | **ΝΑΓΙΑ ΜΕΤΑΛΛΙΝΟΥ** | **Υ.Δ.Π.** |

Το Τμήμα Διαχείρισης Ποιότητας είναι υπεύθυνο για τη διάθεσή της διαδικασίας.

Απαγορεύεται η αναδημοσίευση ή η αναπαραγωγή του χωρίς την έγγραφη άδεια της

BIOTRANS Α.Ε.

Η διαδικασία δεν ισχύει εάν δεν φέρει υπογραφή από τον Υπεύθυνο Διαχείρισης Ποιότητας & την Διοίκηση της εταιρίας

**Περιεχόμενα**

[1. Πίνακας Αναφορών 3](#_Toc208339524)

[2. Ορισμοί 3](#_Toc208339525)

[3. Περιγραφή 4](#_Toc208339526)

[**4.1** **Θεμελιώδεις Αρχές** 5](#_Toc208339527)

[**4.2** **Διαχείριση Προσωπικών Δεδομένων** 5](#_Toc208339528)

[**4.3** **Εσωτερικοί Δίαυλοι Αναφοράς** 5](#_Toc208339529)

[**4.4** **Υποβολή & Διαχείριση Αναφορών** 6](#_Toc208339530)

[**4.5** **Προστασία Αναφερόντων** 7](#_Toc208339531)

[4. Επικοινωνία και εκπαίδευση 7](#_Toc208339532)

[5. Αναφορά παραβίασης της παρούσας Πολιτικής 7](#_Toc208339533)

[6. Παραβίαση Πολιτικής 7](#_Toc208339534)

[7. Αναθεώρηση Πολιτικής 7](#_Toc208339535)

# Σκοπός

Η παρούσα Πολιτική Αναφορών («Whistleblowing Policy») έχει ως σκοπό τη θέσπιση σαφούς και διαφανούς πλαισίου για την καταγγελία, από εργαζόμενους ή τρίτους, παραβάσεων της κείμενης νομοθεσίας, εσωτερικών κανονισμών ή δεοντολογικών κανόνων, οι οποίες δύνανται να βλάψουν το δημόσιο συμφέρον ή/και τα έννομα συμφέροντα της Εταιρίας.

Η Πολιτική αποσκοπεί στη δημιουργία ασφαλών, εμπιστευτικών και προσβάσιμων διαύλων αναφοράς, στη διασφάλιση της προστασίας των αναφερόντων από αντίποινα και στη συμμόρφωση της Εταιρίας με τον Ν. 4990/2022, ο οποίος ενσωματώνει την Οδηγία (ΕΕ) 2019/1937.

# Πίνακας Αναφορών

|  |  |
| --- | --- |
| Κωδικός Εγγράφου | Τίτλος |
| Νόμος 4990/2022 | Προστασία προσώπων που αναφέρουν παραβιάσεις ενωσιακού δικαίου - Ενσωμάτωση  της Οδηγίας (ΕΕ) 2019/1937 του Ευρωπαϊκού Κοινοβουλίου και του Συμβουλίου της 23ης  Οκτωβρίου 2019 (L 305) και λοιπές επείγουσες ρυθμίσεις |
| Δ24 | Διερεύνηση Αναφορών |

# Ορισμοί

|  |  |
| --- | --- |
| Ορισμός | Περιγραφή |
| Αναφέρων | Το φυσικό πρόσωπο που υποβάλλει καταγγελία ή γνωστοποίηση πληροφοριών σχετικά με παραβάσεις, τις οποίες διαπίστωσε στο πλαίσιο των εργασιακών του καθηκόντων ή λόγω της υπηρεσιακής/επαγγελματικής του σχέσης με την Εταιρία. |
| Αναφορά | Κάθε καταγγελία, γνωστοποίηση ή κοινοποίηση πληροφοριών, προφορικά ή γραπτά, μέσω των προβλεπόμενων διαύλων, που αφορά πραγματική ή ενδεχόμενη παράβαση της νομοθεσίας, των εσωτερικών κανονισμών ή των κανόνων δεοντολογίας της Εταιρίας. |
| Παράβαση | Κάθε πράξη ή παράλειψη που συνιστά παραβίαση της εθνικής ή ενωσιακής νομοθεσίας, καθώς και των εσωτερικών κανονιστικών ρυθμίσεων ή πολιτικών της Εταιρίας, η οποία δύναται να επιφέρει ζημία στο δημόσιο συμφέρον ή/και στα συμφέροντα της Εταιρίας. |
| Εσωτερικός Δίαυλος Αναφοράς | Οι διαδικασίες, μηχανισμοί και εργαλεία που έχει θεσπίσει η Εταιρία για την παραλαβή, καταγραφή, διερεύνηση και παρακολούθηση αναφορών παραβάσεων από εργαζόμενους ή άλλα προστατευόμενα πρόσωπα. Οι εσωτερικοί δίαυλοι αναφοράς εξασφαλίζουν εμπιστευτικότητα, προστασία του αναφέροντος από αντίποινα, καθώς και τήρηση των προθεσμιών και υποχρεώσεων που προβλέπονται στον Ν. 4990/2022. |
| Εξωτερικοί Δίαυλοι Αναφοράς | Οι επίσημα θεσπισμένοι μηχανισμοί που λειτουργούν εκτός της Εταιρίας, στους οποίους οι αναφέροντες δύνανται να απευθύνονται για την υποβολή καταγγελιών ή γνωστοποιήσεων παραβάσεων, σύμφωνα με τον Ν. 4990/2022. Τέτοιοι δίαυλοι είναι ιδίως οι αρμόδιες εθνικές αρχές (π.χ. Εθνική Αρχή Διαφάνειας, Συνήγορος του Πολίτη), καθώς και οι δικαστικές και εισαγγελικές αρχές. Οι εξωτερικοί δίαυλοι αναφοράς λειτουργούν συμπληρωματικά προς τους εσωτερικούς, διασφαλίζοντας την ανεξαρτησία, την αμεροληψία και την προστασία του αναφέροντος. |
| Αρμόδιο Πρόσωπο / Υπεύθυνος Αναφορών | Το φυσικό πρόσωπο ή το τμήμα που έχει οριστεί από την Εταιρία για τη διαχείριση των αναφορών και την επικοινωνία με τον αναφέροντα. Στην προκειμένη, η Ομάδα κατά της Δωροδοκίας. |
| Αντίποινα | Κάθε άμεση ή έμμεση πράξη ή παράλειψη που λαμβάνει χώρα στο πλαίσιο της επαγγελματικής δραστηριότητας και η οποία προκαλεί ή ενδέχεται να προκαλέσει αδικαιολόγητη βλάβη στον αναφέροντα ως συνέπεια της υποβολής αναφοράς (π.χ. απόλυση, υποβάθμιση, αρνητική αξιολόγηση, εκφοβισμός). |
| Προστατευόμενα Πρόσωπα | α πρόσωπα που καλύπτονται από τις διατάξεις του Ν. 4990/2022, συμπεριλαμβανομένων εργαζομένων, πρώην εργαζομένων, υποψηφίων προς απασχόληση, συμβασιούχων, προμηθευτών, υπεργολάβων, μελών διοίκησης και μετόχων. |

# Περιγραφή

Η Πολιτική εφαρμόζεται σε όλα τα φυσικά πρόσωπα που έχουν ή είχαν σχέση με την Εταιρία, όπως:

* Εργαζόμενοι (μόνιμοι, ορισμένου χρόνου, μερικής απασχόλησης).
* Υποψήφιοι προς απασχόληση.
* Συμβασιούχοι, προμηθευτές, υπεργολάβοι, συνεργάτες.
* Μέλη Διοικητικού Συμβουλίου, μέτοχοι και λοιποί συνδεδεμένοι με την Εταιρία.

Η Πολιτική καλύπτει αναφορές για πραγματικές ή ενδεχόμενες παραβάσεις που σχετίζονται με:

* Παραβιάσεις της εθνικής ή ενωσιακής νομοθεσίας (π.χ. περί διαφάνειας, δημοσίων συμβάσεων, προστασίας περιβάλλοντος, ασφάλειας προϊόντων, προστασίας δεδομένων).
* Παραβιάσεις εσωτερικών πολιτικών και κανονισμών της Εταιρίας.
* Πράξεις ή παραλείψεις που μπορεί να προκαλέσουν οικονομική, νομική ή φήμης ζημία στην Εταιρία ή στο δημόσιο συμφέρον.

Η Εταιρία ενθαρρύνει και προστατεύει τους υπαλλήλους, τους πρώην υπαλλήλους και τα μέρη με τα οποία έχει επιχειρηματική σχέση, οι οποίοι αναφέρουν ανήθικη ή παράνομη συμπεριφορά εντός του οργανισμού.

## **Θεμελιώδεις Αρχές**

Η παρούσα Πολιτική βασίζεται στις ακόλουθες θεμελιώδεις αρχές, οι οποίες καθοδηγούν την εφαρμογή και ερμηνεία της:

* **Εμπιστευτικότητα:** Η ταυτότητα του αναφέροντος και το περιεχόμενο της αναφοράς τηρούνται αυστηρά εμπιστευτικά.
* **Προστασία από Αντίποινα:** Απαγορεύεται κάθε μορφή εκδικητικής συμπεριφοράς.
* **Αμεροληψία:** Οι αναφορές εξετάζονται αντικειμενικά και χωρίς προκαταλήψεις.
* **Διαφάνεια και Νομιμότητα:** Η διαδικασία βασίζεται σε αρχές διαφάνειας και συμμόρφωσης με το ισχύον νομικό πλαίσιο.

## **Διαχείριση Προσωπικών Δεδομένων**

Η επεξεργασία των προσωπικών δεδομένων που περιλαμβάνονται στις αναφορές διεξάγεται σύμφωνα με την εθνική και ευρωπαϊκή νομοθεσία περί προσωπικών δεδομένων και με τις σχετικές πολιτικές της Εταιρίας.

Τα προσωπικά δεδομένα όλων των μερών που εμπλέκονται στην καταγγελία προστατεύονται και υποβάλλονται σε επεξεργασία αποκλειστικά στο πλαίσιο της πρόληψης, ανίχνευσης ή διερεύνησης παράτυπης, ανήθικης, παράνομης ή εγκληματικής συμπεριφοράς. Μόνο τα πρόσωπα που συμμετέχουν στη διαχείριση και την έρευνα, και μόνο στον βαθμό που απαιτείται, μπορούν να έχουν πρόσβαση στα δεδομένα που περιλαμβάνονται στις εκθέσεις.

Η Biotrans διατηρεί τα προσωπικά δεδομένα για συγκεκριμένο χρονικό διάστημα μετά την ολοκλήρωση της έρευνας, το οποίο μπορεί να ποικίλει ανάλογα με το αποτέλεσμα της έρευνας.

Η Εταιρία εφαρμόζει τα απαραίτητα τεχνικά και οργανωτικά μέτρα για τη διασφάλιση υψηλού επιπέδου ασφάλειας δεδομένων σύμφωνα με τις ισχύουσες πολιτικές και διαδικασίες.

## **Εσωτερικοί Δίαυλοι Αναφοράς**

Η Εταιρία έχει θεσπίσει και λειτουργεί εσωτερικούς διαύλους αναφοράς για την υποβολή και διαχείριση καταγγελιών. Οι δίαυλοι αυτοί είναι προσβάσιμοι σε όλα τα προστατευόμενα πρόσωπα και διασφαλίζουν την εμπιστευτικότητα, την προστασία των προσωπικών δεδομένων και την αποτροπή αντιποίνων.

Οι εσωτερικοί δίαυλοι περιλαμβάνουν:

* Ηλεκτρονικό ταχυδρομείο (e-mail): [complaint@biotrans.gr](mailto:complaint@biotrans.gr)
* Ταχυδρομείο : Ηρακλείτου 110. Χαλάνδρι, Τ.Κ. 15238, Υπ’όψιν Ομάδας Κατά της Δωροδοκίας.
* Δυνατότητα προσωπικής συνάντησης με την Ομάδα κατά της Δωροδοκίας, κατόπιν αιτήματος.

Η χρήση των εσωτερικών διαύλων αποτελεί τον προτεινόμενο πρώτο τρόπο υποβολής αναφοράς, ώστε η Εταιρία να έχει τη δυνατότητα άμεσης διερεύνησης και διορθωτικών ενεργειών.

## **Υποβολή & Διαχείριση Αναφορών**

Η Εταιρία διαθέτει τυποποιημένο έντυπο (Ε24-1) για την υποβολή αναφορών σχετικών με δωροδοκία ή απόπειρα δωροδοκίας. Το έντυπο είναι διαθέσιμο σε όλους τους εργαζόμενους και συνεργάτες μέσω του site της και μπορεί να συμπληρωθεί προαιρετικά με προσωπικά στοιχεία.

Το έντυπο περιλαμβάνει, ενδεικτικά:

* Στοιχεία καταγγέλλοντος (προαιρετικά).
* Περιγραφή συμβάντος και εμπλεκομένων.
* Στοιχεία αποδεικτικά και μάρτυρες.
* Τρόπο ενημέρωσης/αντίληψης του περιστατικού.
* Ενέργειες στις οποίες προέβη ο καταγγέλλων.
* Δήλωση εμπιστευτικότητας για την προστασία της διαδικασίας.

Το Εντύπου Αναφοράς Ε24-1 προσαρτάται στην παρούσα Πολιτική και αποτελεί αναπόσπαστο μέρος αυτής.

Για την υποβολή της αναφοράς μπορείτε να επιλέξετε έναν από τους τρόπους που αναφέρονται στους Εσωτερικούς Δίαυλους Αναφοράς.

Εάν ο αναφέρων δεν επιθυμεί ή δεν μπορεί να χρησιμοποιήσει τους εσωτερικούς διαύλους, έχει δικαίωμα να απευθυνθεί:

* Στον Συνήγορο του Πολίτη
* Στην αρμόδια Εθνική Αρχή Διαφάνειας
* Στις δικαστικές ή εισαγγελικές αρχές

Με την λήψη της αναφοράς ενεργοποιείται ο μηχανισμός για την επεξεργασία και διερεύνηση της αναφοράς.

Με την παραλαβή της καταγγελίας ενεργοποιείται ο μηχανισμός για την επεξεργασία και διερεύνηση της αναφοράς. Η Εταιρία θα αποστείλει απόδειξη παραλαβής της αναφοράς εντός 7 ημερών στον αναφέροντα όταν αυτός δεν είναι ανώνυμος.

Η διερεύνηση της αναφοράς ολοκληρώνεται εντός εύλογου χρονικού διαστήματος (έως 3 μήνες, με δυνατότητα παράτασης 3 μηνών).

Τέλος η Εταιρία μεριμνά για την ενημέρωση του καταγγέλοντος στις περιπτώσεις που η καταγγελία δεν είναι ανώνυμη, για τα αποτέλεσμα της διερεύνησης εντός του προαναφερόμενου χρόνου.

## **Προστασία Αναφερόντων**

Η Εταιρία αναγνωρίζει ότι η αποτελεσματικότητα της Πολιτικής Αναφορών εξαρτάται σε μεγάλο βαθμό από την εμπιστοσύνη των προσώπων που υποβάλλουν καταγγελίες. Για τον λόγο αυτό, έχει θεσπίσει ειδικές διατάξεις προστασίας των αναφερόντων, ώστε να ενθαρρύνεται η υπεύθυνη αναφορά περιστατικών και να αποτρέπεται κάθε μορφή αντιποίνων ή δυσμενών συνεπειών.

* Απαγορεύεται ρητώς κάθε μορφή αντιποίνων.
* Η Εταιρία λαμβάνει όλα τα αναγκαία μέτρα ώστε να προστατεύει τους αναφέροντες από απόλυση, υποβάθμιση, δυσμενή μεταχείριση ή εκφοβισμό.
* Η υποβολή αναφοράς με καλή πίστη δεν επιφέρει καμία συνέπεια εις βάρος του αναφέροντος, ακόμα κι αν η αναφορά δεν επιβεβαιωθεί.
* Αναφορές κακόβουλες ή ψευδείς εξετάζονται και μπορεί να επισύρουν πειθαρχικές ή νομικές κυρώσεις.

# Επικοινωνία και εκπαίδευση

Η αποτελεσματική επικοινωνία και εκπαίδευση σχετικά με τη συμμόρφωση προς την παρούσα Πολιτική αποτελούν μέρος της διαδικασίας εφαρμογής για όλο το Προσωπικό και τους Τρίτους. Η εκπαίδευση συμμόρφωσης είναι υποχρεωτική και αποτελεί ευθύνη όλων να ολοκληρώσουν την εκπαίδευση αυτή εντός των καθορισμένων χρονικών ορίων.

# Αναφορά παραβίασης της παρούσας Πολιτικής

Στην απευκταία περίπτωση που υπάρξει υπόνοια ή παραβίαση της παρούσας πολιτικής, το κανάλι επικοινωνίας μπορεί να είναι είτε με απευθείας επικοινωνία στην Ομάδα Αποτροπής της Δωροδοκίας ή στο email [complaint@biotrans.gr](mailto:complaint@biotrans.gr) ανώνυμα ή επώνυμα ή στην διεύθυνση Ηρακλείτου 110. Χαλάνδρι, Τ.Κ. 15238 με ανώνυμη ή επώνυμη επιστολή.

# Παραβίαση Πολιτικής

Παραβιάσεις της παρούσας Πολιτικής δεν θα γίνονται ανεκτές και μπορεί να οδηγήσουν σε πειθαρχικές και άλλες κυρώσεις μέχρι και διακοπή της εργασιακής σχέσης.

# Αναθεώρηση Πολιτικής

Η παρούσα Πολιτική αναθεωρείται τουλάχιστον μία φορά ετησίως ή όταν υπάρξουν σημαντικές αλλαγές στη σχετική νομοθεσία, στους κανονισμούς ή στις επιχειρηματικές δραστηριότητες της Εταιρίας. Η ευθύνη για την παρακολούθηση και αναθεώρηση ανήκει στον Υπεύθυνο Διαχείρισης Ποιότητας, ο οποίος εισηγείται τυχόν αναγκαίες τροποποιήσεις στο Διοικητικό Συμβούλιο για έγκριση.

Για να προχωρήσετε στην υποβολή αναφοράς, πατήστε **εδώ.**